ddrg/super_eurlex huggingface dataset:
(2)

Ved Kommissionens afgørelse 2011/263/EU (4), 2011/264/EU (5), 2011/382/EU (6), 2011/383/EU (7), 2012/720/EU (8) og 2012/721/EU (9) er der opstillet miljøkriterier for tildeling af EU-miljømærket til maskinopvaskemidler, vaskemidler, håndopvaskemidler, universal- og sanitetsrengøringsmidler, maskinopvaskemidler til industri- og institutionsbrug samt vaskemidler til industri- og institutionsbrug. Efter at disse afgørelser var vedtaget, blev forordning (EF) nr. 1272/2008 ændret ved Kommissionens forordning (EU) nr. 286/2011 (10). Ændringerne af forordning (EF) nr. 1272/2008 har været gældende for stoffer siden den 1. december 2012 og bliver gældende for blandinger fra den 1. juni 2015. Ved forordning (EU) nr. 286/2011 blev der tilføjet nye klassificeringskriterier for langtidsfare for vandmiljøet, som bygger på data for kronisk toksicitet for vandmiljøet og bionedbrydelighed. På grundlag af de nye kriterier bliver størsteparten af de let nedbrydelige overfladeaktive stoffer, der i dag anvendes i vaske- og rengøringsmidler, enten klassificeret som kronisk kategori 3 (H412) eller, hvilket er særlig relevant for håndopvaskemidler, som kronisk kategori 2 (H411), og derfor er det forbudt at anvende dem i EU-miljømærkede produkter. Det bliver således vanskeligt at få de opstillede miljøkriterier for tildeling af EU-miljømærket til maskinopvaskemidler, vaskemidler, håndopvaskemidler, universal- og sanitetsrengøringsmidler, maskinopvaskemidler til industri- og institutionsbrug samt vaskemidler til industri- og institutionsbrug til vejledende at svare til 10-20 % af de bedste vaske- og rengøringsmidler på EU-markedet med hensyn til miljøpræstation gennem hele deres livscyklus, da intet tyder på, at der er alternative overfladeaktive stoffer til rådighed. Formuleringen af punkterne om vurdering og verifikation ajourføres, således at ansøgerne får vejledning om, hvordan de dokumenterer, at de nye krav er opfyldt.
(5)

Den aktuelle tilgængelige videnskabelige viden tyder på, at OsHV-1 μvar stadig er det agens, der påvises i de fleste prøver indsamlet fra tilfælde af dødelighed blandt østersyngel, og at den samlede dødelighed som følge af denne sygdom er faldet og har stabiliseret sig i de seneste to år. Desuden viser overvågningsprogrammerne for Irland og Det Forenede Kongerige, at der er et væsentligt antal produktionsområder for stillehavsøsters, der til stadighed har været frie for sygdommen. Programmerne viser, at anvendelse af de nuværende flytningsrestriktioner har været effektive. Der er dog fortsat en vis usikkerhed i forbindelse med sygdommens epidemiologi og for så vidt angår de mest hensigtsmæssige foranstaltninger, der er nødvendige for at sikre en effektiv bekæmpelse. Det anses derfor for nødvendigt med en mere omfattende videnskabelig evaluering af situationen, herunder en ny videnskabelig udtalelse fra Den Europæiske Fødevaresikkerhedsautoritet (EFSA).
(17)

EU-Satellitcentret (SATCEN), et EU-agentur, der blev oprettet ved Rådets fælles aktion 2001/555/FUSP (8), og som leverer geospatiale billedinformationstjenester og -produkter på forskellige klassificeringsniveauer til civile og militære brugere, vil kunne bidrage til leveringen af SST-tjenester. Centrets ekspertise med hensyn til behandling af klassificerede oplysninger i et sikkert miljø og dets tætte institutionelle forbindelser med medlemsstaterne er et aktiv, som letter håndteringen og leveringen af SST-tjenester. En forudsætning for SATCEN's rolle i SST-støtterammen er en ændring af den fælles aktion, der i øjeblikket ikke hjemler mulighed for at inddrage SATCEN på SST-området. Kommissionen bør, hvor det er relevant, samarbejde med EU-Udenrigstjenesten i betragtning af sidstnævntes rolle som støtte for Unionens højtstående repræsentant for udenrigsanliggender og sikkerhedspolitik om at give SATCEN operationelle instrukser.
(4)

I henhold til den første betingelse skal kreditvurderingsbureauer i tredjelande være underlagt krav om godkendelse eller registrering og effektivt løbende tilsyn og håndhævelse. Argentinas retlige og tilsynsmæssige rammer har eksisteret siden 1992. De er for nylig blevet revideret og skærpet og består nu af lov nr. 26.831 af 29. november 2012 (Ley de Mercado de Capitales) suppleret ved regulativ nr. 1023/13 af 29. juli 2013, som fastsætter de almindelige principper for de argentinske kapitalmarkeder, herunder overordnede principper gældende for kreditvurderingsbureauer, samt de nye gennemførelsesregulativer fra den argentinske værdipapirkommission (Comisión Nacional de Valores, (CNV)) vedtaget ved generel beslutning nr. 622/2013, som alle er gældende. Kreditvurderingsbureauer skal endvidere overholde alle bestemmelser i Den Internationale Børstilsynsorganisations (IOSCO's) adfærdskodeks. I overensstemmelse med denne reguleringsmæssige ramme skal kreditvurderingsbureauer registreres og er under CNV's løbende tilsyn. I lov nr. 26.831 fastsættes CNV's tilsyns- og sanktionsmæssige beføjelser. CNV har beføjelse til at foretage kontrol og gennemføre undersøgelser vedrørende fysiske eller juridiske personer underlagt dens tilsynsmyndighed, til at anmode de retshåndhævende myndigheder om hjælp, at anlægge sag og anmelde forbrydelser. CNV gennemfører halvårligt kontrol på stedet samt skrivebordskontrol af hvert registreret kreditvurderingsbureau. I tilfælde af brud på gældende bestemmelser kan CNV pålægge sanktioner såsom bøder eller forbud mod i en periode på mindst fem år at udføre hvervet som bestyrelsesmedlem, administrator, revisor eller medlem af kreditvurderingsudvalget. CNV kan tillige midlertidigt eller permanent suspendere de ansvarlige og trække kreditvurderingsbureauets registrering eller godkendelse tilbage. CNV vedligeholder et offentligt register over håndhævelsessager på sit websted, som angiver, hvornår sagerne er indledt, den endelige afgørelse er truffet, og hvilke straffe der er blevet pålagt. Samarbejdsaftalen mellem ESMA og CNV indeholder bestemmelser om informationsudveksling vedrørende håndhævelses- og tilsynsforanstaltninger truffet over for kreditvurderingsbureauer med grænseoverskridende aktiviteter. På denne baggrund bør kreditvurderingsbureauer i Argentina anses for at være underlagt krav om registrering, som er ækvivalente med kravene i forordning (EF) nr. 1060/2009, og Argentinas tilsyns- og håndhævelsesforanstaltninger gældende over for kreditvurderingsbureauer må anses for at blive anvendt og håndhævet effektivt.
(4)

I henhold til den første betingelse skal kreditvurderingsbureauer i tredjelande være underlagt krav om godkendelse eller registrering og effektivt løbende tilsyn og håndhævelse. Den mexicanske bank- og værdipapirkommission (Comisión Nacional Bancaria y de Valores (CNBV)) har reguleret og ført tilsyn med kreditvurderingsbureauer siden juli 1993. Siden december 1999 har disse skullet opnå forudgående godkendelse fra CNBV for at kunne udøve deres virksomhed og levere kreditvurderingstjenester. Den 17. februar 2013 offentliggjorde CNBV det gældende, ændrede regulativ om kreditvurderingsbureauer (Disposiciones Aplicables a las Institutiones Calificadoras de Valores) i sin officielle tidende, hvorefter det trådte i kraft. CNBV har beføjelse til at undersøge enhver handling eller ethvert forhold, som kan udgøre et brud på loven. CNBV har beføjelse til at anmode om enhver form for oplysninger og dokumenter, til at foretage kontrol på stedet og til at indkalde enhver person, som kan bidrage til undersøgelsen. Kreditvurderingsbureauer kan midlertidigt eller permanent udelukkes fra at udøve deres virksomhed, eller deres tilladelse kan blive tilbagekaldt. CNBV har tillige beføjelse til at pålægge administrative bøder. CNBV har gennemført årlig kontrol af de registrerede kreditvurderingsbureauers regeloverholdelse og på baggrund heraf fremsat bemærkninger og pålagt sanktioner. Samarbejdsaftalen mellem ESMA og CNBV indeholder bestemmelser om informationsudveksling vedrørende håndhævelses- og tilsynsforanstaltninger truffet over for kreditvurderingsbureauer med grænseoverskridende aktiviteter. På denne baggrund bør kreditvurderingsbureauer i Mexico anses for at være underlagt krav om godkendelse eller registrering, som er ækvivalente med kravene i forordning (EF) nr. 1060/2009, og Mexicos tilsyns- og håndhævelsesforanstaltninger over for kreditvurderingsbureauer må anses for at blive anvendt og håndhævet effektivt.
1)

Artikel 1 affattes således: »Artikel 1 Genstand Der gennemføres et tidsbegrænset forsøg på EU-plan for at vurdere, om arterne: Biserrula pelecinus, Lathyrus cicera, Lotus glaber, Lotus uliginosus, Medicago doliata, Medicago italica, Medicago littoralis, Medicago murex, Medicago polymorpha, Medicago rugosa, Medicago scutelatta, Medicago truncatula, Ornithopus compressus, Ornithopus sativus, Plantago lanceolata, Trifolium fragiferum, Trifolium glanduliferum, Trifolium hirtum, Trifolium isthmocarpum, Trifolium michelianum, Trifolium squarrosum, Trifolium subterraneum, Trifolium vesiculosum og Vicia benghalensis (i det følgende benævnt »de i artikel 1 omhandlede arter«) kan bringes i omsætning som eller i frøblandinger med henblik på at afgøre, om nogle af eller alle disse arter bør opføres på listen over foderplanter i artikel 2, stk. 1, litra A, i direktiv 66/401/EØF.«
(45)

I overensstemmelse med de grundlæggende principper i artikel 11, stk. 1, nr. 11, i FAO's adfærdskodeks for ansvarligt fiskeri bør Filippingerne være i stand til at overvåge fisks og fiskerivarers oprindelse og som følge heraf garantere, at fisk, der ikke opfylder EU-kravene, ikke eksporteres til EU. Filippinerne gennemfører dog ikke den sporbarhedsordning, som er nødvendig for at undgå, at Filippinerne importerer og genudfører råmateriale og fiskerivarer til EU fra lande, der ikke har modtaget meddelelse, og lande, der er identificeret som ikke-samarbejdende. Der ville være behov for et fungerende sporbarhedssystem fra det tidspunkt, hvor fisken landes, til den eksporteres, eller fra det tidspunkt, hvor fisken importeres, til den genudføres. Et sådant system findes imidlertid ikke i Filippinerne, og manglen på kontrol og overvågning af fiskeriet, særlig landingen af fisk, de høje omkostninger ved inspektioner til søs og i havnene, samt manglen på kontrol af logbøger medfører, at fiskerivarer, der stammer fra IUU-fiskeri, let kan få adgang til Filippinerne og til EU-markedet. Desuden er det almindelig forretningspraksis, at fisk, der er fisket af fartøjer, der fører Filippinernes flag, fanges i tredjelandes farvande og efterfølgende enten landes i tredjelande til videre forarbejdning eller omlades i tredjelandes farvande og derefter sendes til videre forarbejdning i et andet land. Derfor finder mange overførsler sted uden for filippinsk farvand. I henhold til artikel 94 i UNCLOS forventes de filippinske myndigheder at have fuldt ansvar for deres fiskerfartøjer. Filippinerne gennemfører ingen af de foranstaltninger, der er nødvendige for at sikre, at myndighederne kontrollerer rigtigheden af oplysninger og sporbarheden af transaktioner vedrørende deres fiskerfartøjers aktiviteter.
1)

Afsnit 1 ændres således: a) I del A, punkt 1, litra b), affattes indledningen således: »b) planterne i mindst to år forud for eksporten eller — for planter på under to år — i hele deres levetid er blevet dyrket på et produktionssted, der er konstateret frit for Anoplophora chinensis (Forster) i overensstemmelse med internationale standarder for plantesundhedsforanstaltninger, og:«. b) I del B, punkt 1, litra b), affattes indledningen således: »b) planterne i mindst to år forud for eksporten eller — for planter på under to år — i hele deres levetid er blevet dyrket på et produktionssted, der er konstateret frit for Anoplophora chinensis (Forster) i overensstemmelse med internationale standarder for plantesundhedsforanstaltninger, og:«.
(1)

Ved direktiv 96/23/EF er der fastsat kontrolforanstaltninger vedrørende de i bilag I til direktivet omhandlede stoffer og grupper af restkoncentrationer. Ved direktivet kræves det, at tredjelande, hvorfra medlemsstaterne har tilladelse til at importere dyr og animalske produkter, der er omfattet af direktivet, forelægger en overvågningsplan for restkoncentrationer med de krævede garantier. Overvågningsplanen bør mindst indeholde de stoffer og grupper af restkoncentrationer, der er nævnt i bilag I.
DA Den Europæiske Unions Tidende C 182/14

RÅDETS AFGØRELSE

af 12. juni 2014

om udnævnelse af medlemmerne af og suppleanterne til bestyrelsen for Det Europæiske Arbejdsmiljøagentur for Litauen og Malta

2014/C 182/03

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde,

under henvisning til Rådets forordning (EF) nr. 2062/94 af 18. juli 1994 om oprettelse af et europæisk arbejdsmiljøagentur (1), særlig artikel 8,

under henvisning til de kandidatlister, som medlemsstaternes regeringer og arbejdstagernes og arbejdsgivernes organisationer har forelagt Rådet,

under henvisning til listerne over medlemmer af og suppleanter til Det Rådgivende Udvalg for Sikkerhed og Sundhed på Arbejdspladsen, og

ud fra følgende betragtninger:

(1) Ved afgørelse af 2. december 2013 (2) udnævnte Rådet medlemmerne af og suppleanterne til bestyrelsen for Det Europæiske Arbejdsmiljøagentur for perioden indtil den 7. november 2016.

(2) Arbejdstagerorganisationen ETUC og arbejdsgiverorganisationen BUSINESSEUROPE har foretaget indstillinger til flere pladser, der skal besættes —

VEDTAGET DENNE AFGØRELSE:

Artikel 1

Følgende udnævnes til medlemmer af og suppleanter til bestyrelsen for Det Europæiske Arbejdsmiljøagentur for perioden indtil den 7. november 2016:

II. ARBEJDSTAGERREPRÆSENTANTER

Land Medlem Suppleant Litauen Inga RUGINIENĖ Petras GRĖBLIAUSKAS





III. ARBEJDSGIVERREPRÆSENTANTER

Land Medlem Suppleant Litauen Vaidotas LEVICKIS Jonas GUZAVIČIUS Malta Andrew Agius MUSCAT John SCICLUNA

Artikel 2

Rådet vil senere udnævne de endnu ikke indstillede medlemmer og suppleanter.

Artikel 3

Denne afgørelse træder i kraft på dagen for vedtagelsen.

Udfærdiget i Luxembourg, den 12. juni 2014. På Rådets vegne Y. MANIATIS Formand

(1) EFT L 216 af 20.8.1994, s. 1.

(2) Rådets afgørelse af 2. december 2013 om udnævnelse af medlemmerne af og suppleanterne til bestyrelsen for Det Europæiske Arbejdsmiljøagentur (EUT C 360 af 10.12.2013, s. 8).
DA Den Europæiske Unions Tidende C 182/16

RÅDETS AFGØRELSE

af 12. juni 2014

om udnævnelse af en suppleant til Det Rådgivende Udvalg for Sikkerhed og Sundhed på Arbejdspladsen for Litauen

2014/C 182/04

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde,

under henvisning til Rådets afgørelse af 22. juli 2003 om nedsættelse af et rådgivende udvalg for sikkerhed og sundhed på arbejdspladsen (1), særlig artikel 3,

under henvisning til den kandidatliste, som medlemsstaternes regeringer har forelagt Rådet, og

ud fra følgende betragtninger:

(1) Rådet har ved afgørelse af 22. april 2013 (2) og 2. december 2013 (3) udnævnt medlemmerne af og suppleanterne til Det Rådgivende Udvalg for Sikkerhed og Sundhed på Arbejdspladsen for perioden fra den 22. april 2013 til den 28. februar 2016.

(2) Litauens regering har foretaget yderligere en indstilling til en plads, der skal besættes —

VEDTAGET DENNE AFGØRELSE:

Artikel 1

Følgende person udnævnes til suppleant til Det Rådgivende Udvalg for Sikkerhed og Sundhed på Arbejdspladsen for perioden indtil den 28. februar 2016:

III. ARBEJDSGIVERREPRÆSENTANTER

Land Medlem Suppleant Litauen Nadežda FILIPOVA

Artikel 2

Rådet vil senere udnævne de medlemmer og suppleanter, der endnu ikke er indstillet.

Artikel 3

Denne afgørelse træder i kraft på dagen for vedtagelsen.

Udfærdiget i Luxembourg, den 12. juni 2014. På Rådets vegne Y. MANIATIS Formand

(1) EUT C 218 af 13.9.2003, s. 1.

(2) Rådets afgørelse af 22. april 2013 om udnævnelse af medlemmer af og suppleanter til Det Rådgivende Udvalg for Sikkerhed og Sundhed på Arbejdspladsen (EUT C 120 af 26.4.2013, s. 7).

(3) Rådets afgørelse af 2. december 2013 om udnævnelse af medlemmer af og suppleanter til Det Rådgivende Udvalg for Sikkerhed og Sundhed på Arbejdspladsen for Kroatien, Ungarn, Portugal og Det Forenede Kongerige (EUT C 358 af 7.12.2013, s. 3).
(2)

Efter at Edouard SINNER er trådt tilbage, er en plads som medlem af udvalget blevet ledig. Der bør derfor udnævnes et nyt medlem for den resterende del af Edouard SINNERS mandatperiode —
(6)

Den 10. maj 2010 gav Kommissionen de europæiske standardiseringsorganer mandat M/465 til udvikling af europæiske standarder for forbrugermonterede børnesikrede låseanordninger til vinduer og altandøre, således at der tages højde for risikoen for kvælning som følge af små dele, risikoen for fysisk skade som følge af skarpe kanter og udragende dele og risikoen for fingre, der kommer i klemme. Derudover skulle der ifølge mandatet findes passende prøvningsmetoder til børnesikringen af låsene for at sikre, at de bevarer deres konstruktionsmæssige integritet under hele deres forventede levetid, så vel som deres modstandsdygtighed over for ældning og vejrforhold.
(6)

Den 6. september 2005 gav Kommissionen de europæiske standardiseringsorganer mandat M/372 til udarbejdelse af europæiske sikkerhedsstandarder, således at der tages højde for de største risici i forbindelse med flydende fritidsartikler til brug på og i vandet, særlig risikoen for druknings- og nærdrukningsulykker samt andre risici i forbindelse med produktets udformning, som f.eks. risikoen for at drive væk, miste grebet, falde fra stor højde, sidde fast eller blive viklet ind i noget over eller under vandet, pludseligt tab af opdrift, kæntring, kuldechok, såvel som risici i forbindelse med deres brug, f.eks. kollision og stød, og risici i forbindelse med vind, strøm og tidevand.
(6)

Den 5. september 2012 gav Kommissionen de europæiske standardiseringsorganer mandat M/506 til udvikling af europæiske standarder for stationært træningsudstyr, således at der tages højde for de største risici ud fra princippet om, at risikoen for skader eller belastning af brugernes sundhed og sikkerhed under almindelige og rimeligt forudsigelige anvendelsesbetingelser for stationært træningsudstyr skal minimeres gennem udstyrets konstruktion eller sikkerhedsforanstaltninger. I henhold til mandatet skulle der tages hensyn til følgende: det fritståendes udstyrs stabilitet, skarpe kanter og grater, rørender, klemme-, skære-, rotations- og bevægepunkter inden for det tilgængelige område, vægte, adgangsanordninger til og muligheder for at frigøre sig fra udstyret, indstillings- og låsemekanismer, reb, bælter og kæder, ståltove og tovskiver, reb- og båndføringer, trækpunkter, holdegreb, integrerede håndtag, anbragte håndtag og drejehåndtag, elsikkerhed og blokeringsanordningen, der afbryder strømtilførslen.
(5)

Rådet vedtog den 27. maj 2013 afgørelse 2013/241/FUSP (5), der ændrede fælles aktion 2008/124/FUSP for at fastsætte et nyt finansielt referencegrundlag for perioden fra den 15. juni 2013 til den 14. juni 2014. Fælles aktion 2008/124/FUSP bør ændres for at fastsætte et nyt finansielt referencegrundlag for overgangsperioden fra den 15. juni 2014 til den 14. oktober 2014.
DA Den Europæiske Unions Tidende C 180/3

RÅDETS AFGØRELSE

af 12. juni. 2014

om udnævnelse af medlemmer og efterfølgere for medlemmer af bestyrelsen for Det Europæiske Center for Udvikling af Erhvervsuddannelse

(2014/C 180/04)

RÅDET FOR DEN EUROPÆISKE UNION HAR —

under henvisning til Rådets forordning (EØF) nr. 337/75 af 10. februar 1975 om oprettelse af et europæisk center for udvikling af erhvervsuddannelse, særlig artikel 4 (1),

under henvisning til indstillingen fra Frankrigs regering, og

ud fra følgende betragtninger:

(1) Rådet har ved afgørelse af 16. juli 2012 (2) udnævnt medlemmerne af bestyrelsen for Det Europæiske Center for Udvikling af Erhvervsuddannelse for perioden fra den 18. september 2012 til den 17. september 2015.

(2) En plads som medlem af centrets bestyrelse er ledig for Frankrig i kategorien regeringsrepræsentanter, efter at Jean-Marc HUART er trådt tilbage.

(3) Medlemmerne af centrets bestyrelse bør udnævnes for den resterende del af mandatperioden, dvs. indtil den 17. september 2015 —

VEDTAGET DENNE AFGØRELSE:

Eneste artikel

Til medlem af bestyrelsen for Det Europæiske Center for Udvikling af Erhvervsuddannelse udnævnes hermed for den resterende del af mandatperioden, dvs. indtil den 17. september 2015:

REGERINGSREPRÆSENTANTER

FRANKRIG Brigitte DORIATH

Udfærdiget i Luxembourg, den 12. juni 2014. På Rådets vegne Y. MANIATIS Formand

(1) EFT L 39 af 13.2.1975, s. 1.

(2) EUT C 228 af 31.7.2012, s. 3.
(1)

Ét medlem af udvalget udnævnt af Kommissionen efter indstilling fra Det Europæiske Lægemiddelagentur blev valgt til formand for udvalget den 4. september 2012. Et andet medlem udnævnt af Kommissionen efter indstilling fra Det Europæiske Lægemiddelagentur trådte tilbage den 16. maj 2013. Det er derfor nødvendigt at udnævne to medlemmer af udvalget.
(1)

Mandatperioden for ét medlem af Udvalget for Lægemidler til Sjældne Sygdomme, i det følgende benævnt »udvalget«, som er nedsat i henhold til artikel 4 i forordning (EF) nr. 141/2000, udløber den 31. august 2014. Det er derfor nødvendigt at udnævne ét medlem af udvalget.
5)

Kriterium 3 i bilaget til afgørelse 2012/481/EU er ændret: »Kriterium 3 — Genanvendelighed Tryksagerne skal være egnet til genanvendelse. Papiret skal kunne afsværtes, og de ikke-papirbaserede komponenter i tryksagerne skal kunne fjernes nemt, så de ikke hæmmer genanvendelsesprocessen. a) Vådstyrkemidler må kun anvendes, hvis det kan bevises, at det færdige produkt er genanvendeligt. b) Lime må kun anvendes, hvis det kan bevises, at de kan fjernes. c) Lakker og kacheringsfolier, herunder polyethen og/eller polyethen/polypropylen, må kun anvendes til omslag til bøger, tidsskrifter og kataloger. d) Det skal være påvist, at produktet kan afsværtes. Vurdering og verifikation: Ansøgeren skal forelægge resultatet af prøvningen af genanvendelighed for vådstyrkemidler og af muligheden for at fjerne lime. Referenceprøvningsmetoderne er PTS-metode PTS-RH 021/97 (for vådstyrkemidler), INGEDE-metode 12 (for fjernelse af ikke-opløselige lime) eller ækvivalente prøvningsmetoder. Muligheden for afsværtning skal dokumenteres ved hjælp af European Recovered Paper Councils »Deinking Scorecard« (6) eller ækvivalente prøvningsmetoder. Prøvningen skal udføres på tre typer papir: ubestrøget, bestrøget og overfladelimet papir. Hvis en type trykfarve kun sælges til én eller to bestemte papirtyper, er det tilstrækkeligt at udføre prøvningen på de pågældende typer. Ansøgeren skal forelægge en erklæring om, at lakerede og kacherede tryksager er i overensstemmelse med kriterium 3, litra c). Hvis en del af en tryksag nemt kan fjernes (f.eks. et plasticomslag), kan prøvningen af genanvendelighed udføres uden denne komponent. Det skal dokumenteres, at de ikke-papirbaserede komponenter nemt kan fjernes, i kraft af en erklæring fra papirindsamlingsvirksomheden, genanvendelsesvirksomheden eller en tilsvarende organisation. Der må også benyttes prøvningsmetoder, for hvilke en kompetent og uafhængig tredjepart har påvist, at de giver ækvivalente resultater. (6) Assessment of Print Product Recyclability — Deinkability Score — User's Manual, www.paperrecovery.org, »Publications«.«"
(8)

Der er foretaget en evaluering af relevansen og formålstjenligheden af de nuværende miljøkriterier og de tilhørende krav til vurdering og verifikation, der er fastsat i beslutning 2006/799/EF, 2007/64/EF, 2009/300/EF og 2009/894/EF samt afgørelse 2011/330/EF, 2011/331/EU og 2011/337/EU. De nuværende miljøkriterier og de tilhørende krav til vurdering og verifikation, som er fastsat i de pågældende beslutninger og afgørelser, er stadig under overvejelse, så det er hensigtsmæssigt at forlænge gyldighedsperioden for miljøkriterierne og de tilhørende krav til vurdering og verifikation indtil den 31. december 2015.